Λέων Εζέ

Ο Λέων Αλεξάντρ Εζέ (Léon Alexandre Heuzey, 1831-1922) ήταν Γάλλος αρχαιολόγος και ιστορικός.

Το 1855 ο Λέων Εζέ περιηγήθηκε όλη τη Μακεδονία ψάχνοντας ίχνη των αρχαίων ρωμαϊκών μαχών. Ανακάλυψε τα ερείπια μεγάλων κτηρίων και έναν τάφο που δεν μπόρεσε να αναγνωρίσει. Επέστρεψε το 1861 με τον Honoré Daumet κατ' απαίτηση του Ναπολέοντα Γ΄ που ενδιαφερόταν ειδικά για τις μάχες του Ιούλιου Καίσαρα στην Ανατολή, μεταξύ των οποίων η Μάχη των Φαρσάλων. Η αποστολή αποδείχθηκε δύσκολη και χρειάστηκε να συντομευθεί, ωστόσο ανακάλυψαν αρχαιότητες σε αυτή την περιοχή και στάλθηκαν μερικά ευρήματα στο Λούβρο˙ η αποστολή όμως έγινε γνωστή λόγω των ζωγραφιών του Daumet. Η τοποθεσία είναι η αρχαία Βεργίνα που πιστεύεται πως είναι η θέση των Αιγών, η πρώτη πρωτεύουσα του μακεδονικού βασιλείου.

Διετέλεσε πρόεδρος του τμήματος ανατολικών αρχαιοτήτων και αρχαίας κεραμικής στο μουσείο του Λούβρου. 

Διενήργησε αρχαιολογικές ανασκαφές στη Βεργίνα το 1861, διετέλεσε καθηγητής στην École nationale supérieure des beaux-arts de Paris και στην École du Louvre. Από το 1900 έως το 1915 ήταν αντεπιστέλλον μέλος της Πρωσικής Ακαδημίας Επιστημών. Το 1915 έληξε τη συμμετοχή του στην Ακαδημία, όπως και πολλοί άλλοι Γάλλοι βουλευτές.

Συγγράμματα
 Le mont Olympe et L'Acarnanie. Παρίσι 1860
 από κοινού με τον Honoré Daumet: Mission archéologique de Macédoine, Παρίσι 1876
 Les figurines antiques de terre cuite du Musée du Louvre gravée par Achille Jacquet, Παρίσι 1883
 Les origines orientales de l’art. Recueil de mémoires archéologiques et de monuments figurés. Παρίσι 1891–1915

Παραπομπές

Κατηγορία:Γάλλοι αρχαιολόγοι